قوروت

قوروت (Qurut) - (تورکیه تورکجه‌سی: Kurut یا Keş، فارسجا: کشک) آذربایجاندا، گۆنئی قافقازدا، اورتا آسیادا، افقانیستاندا و جنوب-غرب آسیادا  گئنیش ایستیفاده اولونان سود محصولودور.

قوروتو حاضیرلاماقدان اؤترو قاتیق و یا آیران توربادا قاتیلاشانادک سۆزولور. سونرا اونا دوز ووراراق خمیر کیمی یوغوروب یومرولاییر و قورودورلار. قوروتو اوزون مۆدّت ساخلاماق اولور. ایستیفاده زامانی قوروت ایستی سو ایله یویولوب تمیزلنه‌رک محلول حالینا سالینیر. بو محلولو ساریمساقلی و یا ساریمساقسیز ایستیفاده ائتمک اولار.

آلینمیش محلولو خنگل، اریشته و باشقا یئمکلره علاوه ائدیرلر. قوروتدان آذربایجاندا قوروت آشی، کله‌جوش و باشقا یئمکلر بیشیریلیر. قوروت پئندیر کیمی ده ایستیفاده ائدیلیر.

قایناق‌لار